b'\n_START_ARTICLE_\nLoongkoonan\n_START_PARAGRAPH_\nLoongkoonan (s. 1910) on australialainen taidemaalari. H\xc3\xa4n on aboriginaaleihin kuuluva vanhin ja matriarkka Kimberleyn alueelta L\xc3\xa4nsi-Australiasta. H\xc3\xa4n aloitti taiteellisen uransa vasta 95-vuotiaana, mutta on saanut hyvi\xc3\xa4 arvosteluja ja taidepalkintoja Australiassa. H\xc3\xa4n on my\xc3\xb6h\xc3\xa4\xc3\xa4n alkaneen uransa aikana kiert\xc3\xa4nyt sen merkeiss\xc3\xa4 eri puolilla Australiaa, ja vuonna 2016 h\xc3\xa4n sai teoksiaan ensimm\xc3\xa4ist\xc3\xa4 kertaa n\xc3\xa4ytteille Yhdysvalloissa. Loongkoonanin teosten aiheet liittyv\xc3\xa4t h\xc3\xa4nen edustamaansa aboriginaaliheimoon (nyiginat) ja sen perinteisiin asuinalueisiin. Loongkoonan on yksi harvoista ihmisist\xc3\xa4, jotka viel\xc3\xa4 puhuvat uhanalaista nyiginakielt\xc3\xa4.'